Publication: Magyar Közlöny
Issue: MK-2001-6 (Year: 2001, Number: 6)
Era: 1990-2004
Section: autonómia gyakorlásába. [77/1995. (XII. 21.) AB határozat, ABH 1995, 390, 394.]
Paragraph Index: 1870

5. Azzal, hogy a Kormány rendelettel nem kötelezheti az önkormányzatokat rendeletalkotásra, nem szükségképpen gyengül a kormányzati munkában kapott szerepe. Tekintettel ugyanis arra, hogy a törvényalkotás kezdeményezésében [Alkotmány 25. § (1) bekezdése] kiemelt szerephez jut, módja van arra, hogy a túlnyomórészt az általa előterjesztett törvénytervezetekben megjelenjenek a helyi önkormányzati rendeletalkotásra felhívó (kötelező) rendelkezések. Erre annál is inkább lehetősége nyílik, mivel amúgy is „…az általa kezdeményezett törvény tervezetének előkészítése során a szabályozás fő kérdéseiben előzetesen állást foglal” [Jat. 41. § (2) bekezdése]. Az Alkotmánybíróság megjegyzi továbbá: az, hogy a Kormány rendelete nem írhat elő az önkormányzatok számára kötelező jogalkotási (rendeletalkotási) feladatot, még nem jelenti azt, hogy erre nézve figyelemfelhívással, ajánlással sem élhetne. Eddigi gyakorlatának megfelelően erre a továbbiakban is módja és lehetősége nyílik. A fentiekre tekintettel az Alkotmánybíróság a Jat.

Source: https://magyarkozlony.hu/hivatalos-lapok/2bcee367d229f7e9867613d4ed6ad2207b74c085/dokumentumok/af77a479b32bf66351bc692b4ac26933c2470019/letoltes